সংবাদমেল সম্বোধন কৰি থকা অৱস্থাত মহানগৰীৰ গান্ধীবস্তিস্থিত কৃষক মুক্তি সংগ্ৰাম সমিতিৰ উপদেষ্টা অখিল গগৈ।
আজি গান্ধীবস্তিস্থিত কৃষক মুক্তি সংগ্ৰাম সমিতিৰ উপদেষ্টা অখিল গগৈয়ে এখন সংবাদমেল সম্বোধন কৰি অলপতে ৰাজ্যত চালানী মাছ নিষিদ্ধ কৰা সন্দৰ্ভত মুখ্য মন্ত্ৰী সৰ্বানন্দ সোণোৱাল, ৰাজ্যিক স্বাস্থ্য মন্ত্ৰী পীযুষ হাজৰিকা আৰু স্বাস্থ্য মন্ত্ৰী ড০ হিমন্ত বিশ্ব শৰ্মাৰ বিৰুদ্ধে এই গুৰুতৰ অভিযোগ আনে।
আনহাতে অন্ধ্ৰ প্ৰদেশৰ মাছৰ বেপাৰীসকলৰ সৈতে ৰাজ্যিক স্বাস্থ্য আৰু পৰিয়াল কল্যাণ বিভাগৰ মন্ত্ৰী পীযুষ হাজৰিকাই কালি এখন বৈঠক অনুষ্ঠিত কৰাক লৈয়ো সৰৱ হৈ পৰিছে কৃষক নেতাগৰাকী।
এই সন্দৰ্ভত তেওঁ কয় "অন্ধ্ৰ প্ৰদেশৰ পৰা ফিছাৰি ডাইৰেক্টৰ আলোচনাৰ বাবে আহিছে, কোনো কথা নাই, বেপাৰীবিলাকক ধৰিবহে লাগিছিল ফৰ্মেলিন মিহলোৱাৰ অপৰাধৰত। কিন্তু গোপনে কি বৈঠক থাকিব পাৰে মন্ত্ৰী পীযুষে তাৰ উত্তৰ দিয়ক।
তদুপৰি পল্টনবজাৰৰ পাণ, ফলমূল আৰু মাছৰ ছিণ্ডিকেটৰ আঁৰত কোন আছিল সেয়া সকলো জ্ঞাত বুলি সদৰী কৰাৰ লগতে মন্ত্ৰী পীযুষ হাজৰিকাই ছিণ্ডিকেটৰ নিৰিখ বঢ়াবৰ কাৰণে এইবোৰ কৰি থকা বুলি সংবাদমেলৰ জৰিয়তে কৃষক নেতাগৰাকীয়ে গুৰুতৰ অভিযোগ তোলে।
তাৎপৰ্য্যপূৰ্ণভাৱে মাছত ফৰ্মেলিন ওলোৱাৰ পাছতো এতিয়ালৈকে ফৰ্মেলিনযুক্ত মাছ যোগান ধৰা প্ৰতিষ্ঠানৰ বিষয়া গ্ৰেপ্তাৰ নোহোৱাত সন্দেহ প্ৰকাশ কৰে কৃষক নেতাগৰাকীয়ে। লগতে তেওঁ উক্ত সংবাদমেলৰ জৰিয়তে 'কিয় গ্ৰেপ্তাৰ কৰা হোৱা নাই' এই প্ৰশ্নৰ উত্তৰ মন্ত্ৰী পীযুষ হাজৰিকা আৰু ড০ হিমন্ত বিশ্ব শৰ্মাৰ পৰা বিচাৰে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
